Η «γενιά των 100 ευρώ» είναι πλέον πραγματικότητα, όπως δείχνουν τα στοιχεία του υπουργείου Εργασίας, τα οποία δημοσιεύουν «Τα Νέα», καθώς στον ιδιωτικό τομέα 126.956 εργαζόμενοι αμείβονται με μεικτό μηνιαίο μισθό έως 100 ευρώ.

Συνολικά ως 400 ευρώ μεικτά λαμβάνουν 343.760 εργαζόμενοι με συμβάσεις εργασίας μερικής απασχόλησης ή εκ περιτροπής εργασία 2, 3 ημερών την εβδομάδα, ή ακόμη και μερικών ωρών την εβδομάδα.

Το σύστημα Εργάνη δείχνει ότι οι ευέλικτες μορφές απασχόλησης ξεπέρασαν πλέον τη διετία 2015-2016 τις μορφές πλήρους απασχόλησης.

Την περίοδο Ιανουάριος - Σεπτέμβριος 2015 οι προσλήψεις που έγιναν με ευέλικτες μορφές απασχόλησης αντιστοιχούσαν στο 51,50%, έναντι 48,50% της πλήρους απασχόλησης.